b'\n_START_ARTICLE_\nLiucijus Suslavi\xc4\x8dius\n_START_SECTION_\nBiografija\n_START_PARAGRAPH_\n1965\xc2\xa0m. baig\xc4\x99s Kauno 4-\xc4\x85j\xc4\x85 vidurin\xc4\x99 mokykl\xc4\x85, \xc4\xafstojo \xc4\xaf Kauno politechnikos instituto Mechanikos fakulteto automobili\xc5\xb3 transporto specialyb\xc4\x99, 1970\xc2\xa0m. baig\xc4\x99s studijas \xc4\xafgijo in\xc5\xbeinieriaus mechaniko specialyb\xc4\x99. Po studij\xc5\xb3 buvo paskirtas dirbti eismo organizavimo in\xc5\xbeinieriumi \xc4\xaf Lietuvos TSR vidaus reikal\xc5\xb3 ministerijos Valstybin\xc4\x99 automobili\xc5\xb3 inspekcij\xc4\x85. Iki milicijos reorganizavimo \xc4\xaf policij\xc4\x85 per\xc4\x97jo tarnybos pakopas nuo milicijos leitenanto\xc2\xa0\xe2\x80\x93 in\xc5\xbeinieriaus iki milicijos pulkininko\xc2\xa0\xe2\x80\x93 Valstybin\xc4\x97s automobili\xc5\xb3 inspekcijos valdybos vir\xc5\xa1ininko pavaduotojo. 1990\xc2\xa0m. paskirtas policijos komisaru\xc2\xa0\xe2\x80\x93 Keli\xc5\xb3 policijos valdybos vir\xc5\xa1ininko pavaduotoju. \xc5\xa0iose pareigose, 1994\xc2\xa0m. paauk\xc5\xa1tintas iki vyresniojo komisaro, i\xc5\xa1dirbo iki 1998\xc2\xa0m. Nuo 2000\xc2\xa0m. iki mirties valstyb\xc4\x97s \xc4\xafmon\xc4\x97je \xe2\x80\x9eRegitra\xe2\x80\x9c \xc4\x97jo vyriausiojo specialisto pareigas._NEWLINE_Publicistin\xc4\x99 veikl\xc4\x85 prad\xc4\x97jo 1970\xc2\xa0m. Straipsnius transporto in\xc5\xbeinerijos ir istorijos temomis publikavo Lietuvos ir Rusijos \xc5\xbeurnaluose ir laikra\xc5\xa1\xc4\x8diuose, buvo redakcij\xc5\xb3 nariu ar nuolatiniu korespondentu. Re\xc4\x8diau publikuodavo straipsnius kitose \xc5\xa1alyse. Dalyvavo automobilist\xc5\xb3\xc2\xa0\xe2\x80\x93 entuziast\xc5\xb3 organizacij\xc5\xb3 veikloje Lietuvoje ir u\xc5\xbesienyje. Bendradarbiavo su Lietuvos visuomen\xc4\x97s informavimo priemon\xc4\x97mis (televizija, radiju, spauda) aktualiais transporto, eismo saugumo klausimais.'